В първите години от управлението му начело на правителството е неговият наставник Борис Морозов. През 1648 царят се жени за Мария Милославская, а няколко дни по-късно Морозов се жени за нейната сестра Анна. В опитите си да стабилизира финансите, Морозов намалява държавните разходи и увеличава данъците, сред които и данъка върху солта. Това предизвиква недоволството на дворяните и гражданите и след Солния бунт през 1648 царят е принуден да го отстрани от столицата.